

 REPUBLIKA HRVATSKA

KRAPINSKO-ZAGORSKA ŽUPANIJA

 GRAD PREGRADA

 GRADONAČELNIK

KLASA: 100-01/17-01/02

URBROJ: 2214/01-02-17-1

Pregrada, 09. siječanj 2017.g.

 Temeljem članka 3. Pravilnika o dodjeli nagrade naj-volonteru/ki Klasa: 100-01/16-01/01 Urbroj:2214/01-02-16-2 od 7. siječnja 2016. godine i članka 52. Statuta Grada Pregrade („Službeni glasnik Krapinsko – zagorske županije“ br. 06/13. i 17/13.) Gradonačelnik Grada Pregrade objavljuje

**J A V N I P O Z I V**

**za predlaganje kandidata za dodjelu nagrade**

**naj-volonteru/ki za područje Grada Pregrade**

**1. Predmet Javnog poziva:** Grad Pregrada dodjeljuje nagradu jednom naj-volonteru/ki za područje Grada Pregrada. Nagrada iznosi iznosi 2.000,00 kn, a proglašenje će se održati povodom obilježavanja Dana Grada Pregrade.

**2**. **Opći uvjeti :** Na javni poziv može se predložiti svaka fizička osoba, koja:

- obavlja volonterske aktivnosti sukladno odredbama Zakona o volonterstvu (NN br. 58/07.

 i 22/13),

- ima navršenih 15 godina i više,

- volontirala je u organizacijama koje su definirane Zakonom o volonterstvu (udruga, zaklada,

 fundacija, ustanova, svaka druga pravna osoba iz čijeg osnivačkog akta proizlazi da nije

 osnovana s ciljem stjecanja dobiti (neprofitna pravna osoba), državno tijelo i tijelo lokalne i

 područne (regionalne)samouprave s prijavljenim sjedištem na području Grada Pregrade.

**3. Podnositelj prijedloga i potrebna dokumentacija uz prijedlog:**

Prijedlog kandidata za dodjelu nagrade mogu podnijeti:

1. Organizatori volontiranja u smislu članka 7. Zakona o volonterstvu

 (udruga, zaklada, fundacija, ustanova, svaka druga pravna osoba iz čijeg osnivačkog akta proizlazi da nije osnovana s ciljem stjecanja dobiti (neprofitna pravna osoba), državno tijelo i tijelo lokalne i područne (regionalne)samouprave s prijavljenim sjedištem na području Grada Pregrade,

1. Korisnici volontiranja (fizičke ili pravne osobe koje primaju usluge volontiranja).

 Prijedlog mora sadržavati:

1. podatke o predlagatelju (naziv/ime i prezime, adresu sjedišta/prebivališta,

ime i prezime ovlaštene osobe za pravne osobe, telefon/mobitel, e-mail adresu,

1. podatke (životopis) o kandidatu,
2. opis rada kandidata s obrazloženjem (što znači njegov rad za prijavitelja, čime se

ističe ispred drugih volontera, vrste poslova koje je obavljao, broj volonterskih sati

koje je odradio, dužina volonterskog staža i dr.)

1. dokumentaciju koja potvrđuje da kandidat ispunjava kriterije i uspješnost djelovanja u području za koje se dodjeljuje nagrada (preslika ugovora i/ili potvrde o volontiranju,

fotografije, novinski članci, izvješća s volontiranja i dr.)

**4. Naziv i adresa tijela kojem se zahtjev podnosi:** Prijedlozi se podnose u Urudžbeni zapisnik, soba br. 15 u Gradu Pregradi ili poštom na adresu Grad Pregrada, Upravni odjel za opće poslove i društvene djelatnosti, Josipa Karla Tuškana, 49 218 Pregrada, s naznakom „ Prijedlog za dodjelu nagrade naj-volonteru/ki za područje Grada Pregrade“.

 Odabrani kandidat će o konačnoj odluci biti pismeno obaviješten, a ista će biti objavljena na web stranicama Grada Pregrade.

**5. Vrijeme trajanja Javnog poziva:** Ovaj Javni poziv otvoren je do **06. veljače 2017**. godine, a

 objaviti će se na službenoj web stranici Grada Pregrade (www.pregrada.hr).

 GRADONAČELNIK

 Marko Vešligaj, dipl.oec.